Vakansieplekke SA - Farr Out Guesthouse (Paternoster)
FARR OUT GUESTHOUSE (PATERNOSTER)
Minder as twee ure se ry vanaf Kaapstad, lê die Weskus se juweel: Paternoster. Die Farr Out Gastehuis is aan die buitewyke van die dorp geleë met 'n uitsig oor die baai wat jou na jou asem sal laat snak. Die gastehuis bied alles aan wat jy sal benodig om liggaam en siel te laat rus, en nog meer. Die verblyf bestaan uit vier gerieflike en-suite kamers, elkeen op sy unieke manier versier. Gaste kan ook oorbly in die baie spesiale glans-kamp opsie genaamd die "Wigwam Rising Moon".
Hierdie tent is van Noord-Amerikaanse oorsprong en is 40 meter vanaf die gastehuis geleë, tussen die pragtige fynbos. Die tent beskik oor al die moderne geriewe en bied aan gaste 'n buitengewone ervaring wat hulle altyd sal bybly. Moenie 'n rit in die duinebesie mis of 'n salige ontspanning-sessie in die warm "Flintstone's Jacuzzi" laat verbygaan nie. As jy nuuskierig is, sal die interessante tuin vir jou hope genot verskaf. Alle besprekings sluit ontbyt die volgende oggend in.